รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 4/2560
วันพุธที่ 26 เมษายน 2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 4/2560
นายออมสิน ชีวะพฤกษ์ รัฐมนตรีประจําสํานักนายกรัฐมนตรีเป็นประธานการประชุมคณะกรรมการคุ้มครองผู้บริโภค ครั้งที่ 4/2560
วันนี้(26เมษายน2560)เวลา09.30น.ณห้องประชุม109สํานักงานปลัดสํานักนายกรัฐมนตรีทําเนียบรัฐบาล นายออมสินชีวะพฤกษ์รัฐมนตรีประจําสํานักนายกรัฐมนตรี
เป็นประธานการประชุมคณะกรรมการคุ้มครองผู้บริโภคครั้งที่4/2560ซึ่งสรุปสาระสําคัญของการประชุมดังนี้
ที่ประชุมได้รับทราบรายงานผลการจัดกิจกรรม"สวนน้ําปลอดภัยสวนสนุกน่าเล่น"ซึ่งประธานได้เปิดกิจกรรมดังกล่าวเมื่อวันที่3เมษายน2560ที่สวนสยามกรุงเทพฯ
โดยได้เน้นให้ผู้ประกอบการบริหารจัดการเพื่อสุขภาพและความปลอดภัยของผู้บริโภคตั้งแต่ขั้นตอนการปฏิบัติงานสวนน้ําโดยมีการตรวจสอบรายการและอุปกรณ์เครื่องเล่นสวนน้ํา
ให้มีความสะอาดและปลอดภัยได้มาตรฐานหากมีปัญหาในเครื่องเล่นหรืออุปกรณ์ต้องดําเนินการแก้ไขโดยทันทีพร้อมติดตามการซ่อมจากทีมช่างอย่างต่อเนื่องขณะเดียวกันมีการกํากับดูแลขั้นตอนการปฏิบัติงานขณะเปิดบริการให้ผู้บริโภคหรือประชาชนโดยมีการเฝ้าระวังความปลอดภัยอย่างเคร่งครัดและมีคู่มือการปฏิบัติงานในแต่ละจุดบริการอย่างเป็นระบบหากมีอุบัติเหตุ
หรือปัญหาใดๆเกิดขึ้นต้องให้ความช่วยเหลือตามขั้นตอนด้วยความรวดเร็วตลอดจนมีขั้นตอนปฏิบัติชัดเจนให้ผู้บริโภคหรือประชาชนทราบกําหนดเวลาปิดให้บริการเพื่อจะได้จัดสรรเวลาในการเล่นเครื่องเล่นต่าง ๆได้เป็นอย่างดี จากนั้นควรมีการประชุมเจ้าหน้าที่ผู้ปฏิบัติงานหลังเสร็จสิ้นการให้บริการในแต่ละวันเพื่อสรุปผลการให้บริการประชาชนโดยเฉพาะอย่างยิ่งควรให้
เจ้าหน้าที่ทุกจุดเครื่องเล่นตรวจสอบความเรียบร้อยของเครื่องเล่นให้มีความปลอดภัยพร้อมที่จะให้บริการในวันถัดไปได้อย่างมีประสิทธิภาพ
พร้อมกันนี้ ที่ประชุมได้รับทราบรายงานผลการจัดกิจกรรม "งานรณรงค์ร่วมใจ เลิกใช้โฟมบรรจุอาหาร"พร้อมจัดนิทรรศการและลงพื้นที่แนะนําผู้ประกอบการจําหน่ายอาหาร ณ บริเวณศูนย์อาหารเมืองทองธานี อําเภอ ปากเกร็ด จังหวัดนนทบุรี เมื่อวันที่ 29 มีนาคม 2560 ทั้งนี้ เพื่อเป็นการส่งเสริมและให้ความรู้ผู้บริโภค และผู้ประกอบการให้มีการเลือกใช้ภาชนะบรรจุอาหารที่ปลอดภัย เป็นมิตรกับสิ่งแวดล้อม และย่อยสลายง่าย โดยควรเป็นภาชนะบรรจุอาหารที่ทําจากชานอ้อย ข้าวโพด หรือมันสําปะหลัง เพราะว่าภาชนะบรรจุอาหารที่ทําจากโฟมที่ใช้กันแพร่หลายมีส่วนผสมของสารก่อมะเร็ง ทั้งนี้ ผู้ประกอบการในศูนย์อาหารดังกล่าวมีความรู้ ความเข้าใจมากขึ้นและยินดีให้ความร่วมมือกับสํานักงานคณะกรรมการคุ้มครองผู้บริโภค (สคบ.) และประธานได้กําชับให้ สคบ. ดําเนินการรณรงค์เรื่องนี้อย่างต่อเนื่องโดยเน้นไปที่ห้างสรรพสินค้าต่าง ๆ ซึ่งมีศูนย์อาหารและร้านอาหารจํานวนมากในห้างสรรพสินค้า ทั้งในส่วนกลางและส่วนภูมิภาค เพื่อความปลอดภัยของผู้บริโภคอย่างแท้จริง
นอกจากนี้ ที่ประชุมได้พิจารณาและมีมติเห็นชอบให้ดําเนินคดีกับผู้ประกอบธุรกิจที่ส่งผลกระทบกับผู้บริโภคโดยได้ดําเนินการธุรกิจที่ไม่ปฏิบัติตามสัญญาที่จัดทําเอกสารหรือข้อตกลงกับผู้บริโภค ดังนี้
- ด้านสังหาริมทรัพย์ให้ดําเนินคดีเเพ่งกับบริษัท อีสเทอร์น สตาร์ เรียล เอสเตท จํากัด (มหาชน) และบริษัท เสฎฐวุฒิบ้านและคอนโด จํากัด รวมทั้งสิ้น 2 คดี
- ด้านสินค้าและบริการให้ดําเนินคดีแพ่งกับบริษัท สยามนิสสัน บางกอก อินเตอร์เนชั่นแนล จํากัด บริษัท บีแอนด์บีคลิ่งนิ่งโฮม จํากัด พล ต. ต. นายแพทย์ พิชิต อดิโรจนานนท์ ผู้ประกอบกิจการสถานพยาบาล เมโทรคลินิก เวชกรรมเฉพาะทาง บริษัท อินเตอร์โฟลต์ จํากัด นายโอภาส เจริญวิทย์ ผู้ประกอบธุรกิจบอนค้าคลินิกเวชกรรม บริษัท เฟซแอนด์บอดี้ (เชียงใหม่) จํากัด ห้างหุ้นส่วนจํากัด เอทีแอร์ทิคเก็ต รวมทั้งนางสาว รักชนก บุญธิติกุล และนางสาวเยาวลักษณ์ ราชชมพู ตามลําดับรวมทั้งสิ้น 8 คดี
ตอนท้ายของการประชุมได้พิจารณาและมีมติเห็นชอบการกําหนดแนวทางการพิจารณารับเรื่องราวร้องทุกข์และหลักเกณฑ์การพิจารณาดําเนินคดีแทนผู้บริโภคตามมาตรา 39
แห่งพระราชบัญญัติคุ้มครองผู้บริโภค พ.ศ. 2522 ซึ่งที่ประชุมมีความเห็นร่วมกันว่า เพื่อเป็นการเพิ่มประสิทธิภาพในการบริหารจัดการ เรื่องราวร้องทุกข์ที่ผู้บริโภคหรือประชาชนมาพบเจ้าหน้าที่ของสํานักงานคณะกรรมการคุ้มครองผู้บริโภคได้รับการเยียวยาและ ให้ความช่วยเหลืออย่างรวดเร็ว และเป็นที่พึ่งของประชาชนอย่างแท้จริงสอดคล้องกับเจตนารมณ์ของรัฐบาล
อนึ่ง พระราชบัญญัติคุ้มครองผู้บริโภค พ.ศ. 2522 มาตรา 39 ได้กําหนดให้คณะกรรมการคุ้มครองผู้บริโภคมีอํานาจหน้าที่ในการดําเนินคดีแทนผู้บริโภคในกรณีเห็นสมควรดําเนิน
คดีเกี่ยวกับการละเมิดสิทธิของผู้บริโภคหรือเมื่อได้รับคําร้องขอจากผู้บริโภคที่ถูกละเมิดสิทธิและมีความเห็นว่าการดําเนินคดีนั้นจะก่อให้เกิดประโยชน์แก่ผู้บริโภคเป็นส่วนรวม
.....................................................
กลุ่มประชาสัมพันธ์และเผยแพร่ สํานักโฆษก